Hevder drapsmann var Breiviks serbiske kontakt
Det er det seriøse bosniske nyhetsmagasinet Slobodna Bosna som fredag har en oppslag om den angivlige serbiske kontaktet til den terrortiltalte 33-åringen. Magasinet viser til anonyme, men velinformerte kilder. - Politiet er orientert om navnet og opplysningen, så får vi se hva det eventuelt er grunnlag for å gjøre med det den nærmeste tiden, sier statsadvokat Svein Holden på en pressekonferanse. Han ønsker ikke å kommentere om serberen var et navn som var kjent for påtalemyndigheten fra tidligere. Milorad Pelemis var kommandant av 10. sabotasjeenhet i den bosnisk-serbiske hæren som foretok en stor del av henrettelsene i Srebrenica. Kilder sier til det bosniske magasinet at Pelemis og flere soldater i 10. sabotasjeenhet skal ha reist til flere krigssoner etter krigen på Balkan. Reisene skal ha skjedd på vegne av serbiske sikkerhetsmyndigheter.Tidligere denne uken kom det frem at Breivik i 2002 reiste til Liberia. Samme år skal soldater fra 10. sabotasjeenhet ha vært i det afrikanske landet. Bakgrunnen for dette skal ha vært angivelig våpensmugling fra Serbia til Liberia, ifølge magasinet Bosna. - Jeg skulle møte en person. Det var en militant nasjonalist, fortalte Breivik i retten onsdag. I retten bekreftet han at mannen var serber. Og på spørsmål om han visste hvorfor den serbiske manen oppholdt seg i Liberia, svarte Breivik følgende: - Vi (militante nasjonalister) ser på ham som en militærhelt, men ifølge krigsforbryterdomstolen i Jugoslavia var han en krigsforbryter.Internasjonale mydigheter skal tidligere ha etterforsket Pelemis for krigsforbrytelser. Også lokale mydnigheter i Bosnia-Hercegovina har etterforsket ham i forbindelser med Srebrenica- massakeren. - Han hadde forsvart landet sitt. Han hadde kjempet mot muslimene i landet sitt, sa Breivik da han fikk spørsmål om hvorfor hans angivelige serbiske kontakt var regnet som en krigsforbryter.
En av drapsmennene fra Srebrenica-massakeren, Milorad Pelemis, skal ha vært Anders Behring Breiviks (33) serbiske kontakt.